rejauldu/bengali-wikipedia huggingface dataset:
left|frameless মসজিদ ( উচ্চরণ:ˈmæsdʒɪd) মুসলমানদের দলবদ্ধভাবে নামাজ পড়ার জন্য নির্মিত স্থাপনা। শব্দটির উৎপত্তি আরবি "মসজিদ" থেকে, যার আভিধানিক অর্থ শ্রদ্ধাভরে মাথা অবনত করা অর্থৎ সিজদাহ করা। সাধারণভাবে, যেসব ইমারত বা স্থাপনায় মুসলমানেরা একত্র হয়ে প্রাত্যহিক পাঁচ ওয়াক্ত নামাজ ( সালাত) আদায় করেন, তাকে মসজিদ বলে। আবার যেসব বড় আকারের মসজিদগুলো নিয়মিত নামাজের সাথে সাথে শুক্রবারের জুম'আর নামাজ আদায় হয় এবং অন্যান্য ইসলামিক কার্যাবলী (যেমন: কোরআন শিক্ষা দেওয়া) সম্পাদিত হয়, সেগুলো জামে মসজিদ (مسجد جامع) নামে অভিহিত। ইমাম নামাজের ইমামতি করেন বা নেতৃত্ব দেন।  মসজিদ মুসলমানদের বিভিন্ন ধর্মীয় কার্যাবলীর প্রাণকেন্দ্র। এখানে প্রার্থণা করা ছাড়াও শিক্ষা প্রদান, তথ্য বিতর়ণ এবং বিরোধ নিষ্পত্তি করা হয়।মসজিদের উৎকর্ষের ক্ষেত্রে, সেই সপ্তম শতাব্দির সাদাসিধে খোলা প্রাঙ্গনবিশিষ্ট মসজিদে কাবা  বা মসজিদে নববী থেকে বর্তমানে এর প্রভূত উন্নয়ন ঘটেছে। এখন অনেক মসজিদেরই সুবিশাল গম্বুজ, উঁচু মিনার এবং বৃহদাকার প্রাঙ্গন দেখা যায়। মসজিদের উৎপত্তি আরব উপদ্বীপে হলেও বর্তমানে তা পৃথিবীর সব দেশেই ছড়িয়ে পড়েছে।  আরও জানুন...
সাইরিন (গ্রীক: Κυρήνη – Kyrēnē) একটি প্রাচীন গ্রিক উপনিবেশ ছিল বর্তমানে যা শাহহাত; লিবিয়া, পুরনোতম এবং গ্রিক নগরীর পঞ্চম অঞ্চলে সর্বাপেক্ষা গুরুত্বপূর্ণ। এইটি পূর্ব লিবিয়া প্রাচীন নাম সিরেনাইকা দিয়েছিল, যা এখনো বজায় রেখেছে। thumb|ধ্বংসপ্রাপ্ত সাইরিন নগরী thumb|ধ্বংসপ্রাপ্ত গ্রিক দেবতা জিউসের মন্দির   আরও দেখুন   সাইরিনের রাজার তালিকা  সিরেনাইকা   বহিঃসংযোগ   Global Heritage Fund (GHF) Conserving Cyrene's cultural heritage through scientific excellence and community involvement.  Cyrene and the Cyrenaica  by Jona Lendering  University of Pennsylvania Museum excavations at Cyrene  বিষয়শ্রেণী:লিবিয়ার বিশ্ব ঐতিহ্যবাহী স্থান বিষয়শ্রেণী:লিবিয়ার দর্শনীয় স্থান বিষয়শ্রেণী:লিবিয়ার পর্যটন বিষয়শ্রেণী:খ্রিস্টপূর্ব ৭ম শতাব্দীতে প্রতিষ্ঠিত জনবহুল স্থান
মোহাম্মদপুর ইউনিয়ন বাংলাদেশের রংপুর বিভাগের দিনাজপুর জেলার বীরগঞ্জ উপজেলার অন্তর্গত একটি ইউনিয়ন পরিষদ। এটি ৮৬.৪০ কিমি২ (৩৩.৩৬ বর্গমাইল) এলাকা জুড়ে অবস্থিত এবং ২০২২ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৪,১৭৮ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ১০টি।  গ্রামসমূহ ১। শিবপুর  ২। লস্করপুর  ৩। নওপাড়া  ৪। চকলক্ষীপুর  ৫। লক্ষীপুর  ৬। জয়রামপুর  ৭। রসুলপুর  ৮। মাহানপুর  ৯। চকপাইকপাড়া  ১০।তরতবাড়ী  তথ্যসূত্র  বহিঃসংযোগ  অফিসিয়াল ওয়েবসাইট   বিষয়শ্রেণী:বীরগঞ্জ উপজেলার ইউনিয়ন
হলেন একজন জাপানি  কণ্ঠ অভিনেতা। তার স্ত্রীর নাম এটসুকো কোজাকুরা।তিনিও একজন কণ্ঠ অভিনেত্রী  কণ্ঠ অভিনয়  আনিমে ব্লেচ (জিনাই দোকো) ব্লাড+ (জান) গানকুতুউ: দ্য কাউন্ট অব মনতে ক্রিসতো (লুসিয়ান দেবরেই) জিগোকু সেনসেই নোবো (য়িজি ইয়ামাদা) মিরাই নিক্কি (তাকাও হিয়ামা) ওন পীস (লাকি রোউক্স, মেরি) ট্রাসফর্মারস: সাইবার্টন (Override/Nitro Convoy)  ভিডিও গেম গ্রীন গ্রীন (Hikaru Ichibanboshi) রেকর্ড অব আগারেস্ট ওয়ার (জেরভা)  তথ্যসূত্র   বহিঃসংযোগ
thumb|right|বিগত চারটি আদমশুমারিতে নিউজিল্যান্ডবাসীদের ধর্মবিশ্বাস।   নিউজিল্যান্ডে ইউরোপীয়দের আগমনের পূর্বে মাওরি ধর্ম ছিল এখানকার একমাত্র ধর্ম। ১৮শ ও ১৯শ শতকে ইউরোপীয়রা বেশির ভাগ মাওরিকে খ্রিস্টধর্মে ধর্মান্তরিত করতে সক্ষম হয়। এর পর থেকে খ্রিস্টধর্ম এখানকার প্রধান ধর্ম। তবে ইদানীংকালে নিউজিল্যান্ডে ধর্মনিরপেক্ষতা বা ধর্মহীনতা একটি বড় রূপ ধারণ করেছে। সাম্প্রতিক আদমশুমারি অনুযায়ী এক-তৃতীয়াংশেরও বেশি নিউজিল্যান্ডবাসী কোন ধর্মের অনুসারী নয়।  আরও দেখুন  নিউজিল্যান্ডে বৌদ্ধধর্ম  তথ্যসূত্র   বিষয়শ্রেণী:দেশ অনুযায়ী ধর্মবিশ্বাস বিষয়শ্রেণী:নিউজিল্যান্ড বিষয়শ্রেণী:নিউজিল্যান্ডের ধর্মবিশ্বাস বিষয়শ্রেণী:ওশেনিয়ার ধর্মবিশ্বাস বিষয়শ্রেণী:নিউজিল্যান্ডে ধর্ম
নাদিম আসলাম একজন ব্রিটিশ ঔপন্যাসিক। তিনি পাকিস্তানি বংশোদ্ভূত। তার শ্রেষ্ঠ উপন্যাস ম্যাপ্‌স ফর লস্ট লাভার্স ২০০৪ সালে প্রকাশিত হয়, এবং সমালোচকদের দ্বারা বহুল প্রশংসিত হয়।  ইংল্যান্ডের উত্তরাঞ্চলে একটি পাকিস্তানি অভিবাসী সমাজকে ঘিরে এই বইয়ের কাহিনী। বইটি লিখতে আসলামের এক দশকের অধিক সময় লেগেছিল।  গ্রন্থপঞ্জি  মৌসুম অব দ্যা রেইনবার্ডস (১৯৯৩)  ম্যাপস ফর লস্ট লাভারস (২০০৪)  দ্যা ওয়াস্টেড ভিজিল (২০০৮)  লেইলা ইন দ্যা ওয়াল্ডারনেস (ছোট গল্প) ২০১০ সালে প্রকাশিত  দ্যা ব্লাইন্ড ম্যানস গার্ডেন (২০১৩)  পুরস্কার  মৌসুম অব দ্যা রেইনবার্ডস এর জন্য  বিট্টি ট্রাস্ক এ্যাওয়ার্ড - ১৯৯৪  দ্যা অথোরস ক্লাব ফার্স্ট নবেল এ্যাওয়ার্ড - ১৯৯৩  দ্যা মেইন অন সানডে/জন লিউলেন রাইন প্রাইজ (বাছাই) - ১৯৯৪  কস্টা বুক এ্যাওয়ার্ড (বাছাই) - ১৯৯৪  ম্যাপস ফর লস্ট লাভার এর জন্য  দ্যা ইনকোর এ্যাওয়ার্ড - ২০০৫  দ্যা ক্রিয়ামা প্যাসিফিক রিম বুক প্রাইক - ২০০৫  ব্রিটিশ বুক এ্যাওয়ার্ডস ডেসিবল রাইটার অব দ্যা ইয়ার (বাছাই) - ২০০৬  ইন্টারন্যাশনাল আইএমপ্যাক ডাবলিন লিটারেসি এ্যাওয়ার্ড - (বাছাই) - ২০০৬ দ্যা ব্লাইন্ড ম্যানস গার্ডেন ডিএসসি প্রাইজ ফর সাউথ এশিয়ান লিটারেচার (বাছাই) - ২০১৪ এনিথিং এলস এর জন্য ২০১৪ উইন্ডহাম-ক্যাম্পবেল লিটারেচার প্রাইজ (গল্প), বিশ্বের বৃহত্তম মূল্যবান পুরস্কার মার্কিন ডালার $১৫০,০০০।   তথ্যসূত্র   বিষয়শ্রেণী:ব্রিটিশ ঔপন্যাসিক বিষয়শ্রেণী:২০শ শতাব্দীর ব্রিটিশ ঔপন্যাসিক বিষয়শ্রেণী:যুক্তরাজ্যের নাগরিকীকৃত নাগরিক বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ব্রিটিশ ঔপন্যাসিক বিষয়শ্রেণী:ব্রিটিশ পুরুষ ঔপন্যাসিক বিষয়শ্রেণী:২০শ শতাব্দীর ব্রিটিশ লেখক বিষয়শ্রেণী:পাকিস্তানি বংশোদ্ভূত ব্রিটিশ লেখক
thumb|270px|সেবু, ইন্দোনেশিয়ার মধ্য জাভাতে অষ্টম শতাব্দীর মহাযান বৌদ্ধ মন্দির।  বৌদ্ধ মন্দির হলো বৌদ্ধদের উপাসনালয়। এর মধ্যে রয়েছে বিভিন্ন অঞ্চল ও ভাষায় বিহার, চৈত্য, স্তূপ, বাট ও প্যাগোডা নামক কাঠামো।  বৌদ্ধধর্মের মন্দিরগুলি বুদ্ধের বিশুদ্ধ ভূমি বা বিশুদ্ধ পরিবেশের প্রতিনিধিত্ব করে। ঐতিহ্যবাহী বৌদ্ধ মন্দিরগুলি অভ্যন্তরীণ ও বাহ্যিক শান্তিকে অনুপ্রাণিত করার জন্য ডিজাইন করা হয়েছে।  মন্দিরের স্থাপত্য ও গঠন অঞ্চল থেকে অঞ্চলে পরিবর্তিত হয়। সাধারণত, মন্দিরটি কেবল তার ভবনগুলিই নয়, আশেপাশের পরিবেশও নিয়ে গঠিত।  বৌদ্ধ মন্দিরগুলি পাঁচটি উপাদানের প্রতীক হিসাবে ডিজাইন করা হয়েছে: আগুন, বায়ু, জল, পৃথিবী ও শূন্যগর্ভ (মহাকাশ)।   তথ্যসূত্র   বিষয়শ্রেণী:বৌদ্ধ বিহার বিষয়শ্রেণী:বৌদ্ধ মঠ বিষয়শ্রেণী:বৌদ্ধ ভবন বিষয়শ্রেণী:বৌদ্ধ স্থাপত্য
আমোদ (সাপ্তাহিক আমোদ নামেও পরিচিত) বাংলাদেশের কুমিল্লা থেকে প্রকাশিত একটি সাপ্তাহিক সংবাদপত্র। শুরুতে এটি একটি ক্রীড়া পত্রিকা হিসেবে প্রকাশিত হলেও পরে এটি সাধারণ সংবাদপত্রে রুপ নেয়। এটি বাংলাদেশের সবচেয়ে প্রাচীনতম সাপ্তাহিক পত্রিকা।   ইতিহাস  সাপ্তাহিক আমোদ ১৯৫৫ সালের ৫ মে থেকে যাত্রা শুরু করে। এটি কুমিল্লা শহরের চৌধুরীপাড়া থেকে ফজলে রাব্বীর সম্পাদনায় প্রকাশ পায়। শুরুতে এটি একটি ক্রীড়া পত্রিকা হিসেবে প্রকাশ পায়। চার পৃষ্ঠার কাগজটির মূল্য ছিল এক আনা। ১৯৮৫ সালে ইউনেস্কো থেকে মনোনীত এশিয়ার ৫টি সফল আঞ্চলিক পত্রিকার মধ্যে ‘আমোদ’ পত্রিকা অন্তর্ভুক্ত হয়েছিল।   পরিচালনা  মোহাম্মদ ফজলে রাব্বি (১৯৯৪ সালের ২৮ নভেম্বর মারা যান) আমোদের প্রতিষ্ঠাতা সম্পাদক ছিলেন। তাঁর অধীনে কাজ করা সাংবাদিকরা ছিলেন তাহেরুদ্দিন ঠাকুর, অনিল কারমেকার এবং মোবারক হোসেন খান। বর্তমানে পত্রিকাটি পরিচালনা করেন রাব্বির স্ত্রী শামসুন নেহার রাব্বি এবং ছেলে বাকীন রাব্বি, যিনি বর্তমানে এটির প্রকাশক এবং প্রধান সম্পাদক।   বাজার  যদিও সাপ্তাহিক আমোদকে অন্যান্য সাপ্তাহিক পত্রিকার সাথে পাল্লা দিতে হয়েছে, তবে মোহাম্মদ ফজলে রাব্বি বিশ্বাস করতেন তাদের প্রথম গুরুতর প্রতিদ্বন্দ্বী ছিল কুমিল্লার প্রথম দৈনিক পত্রিকা রূপসী বাংলা, যেটি ১৯৭৯ সালে চালু হয়েছিল।   তথ্যসূত্র   বিষয়শ্রেণী:বাংলাদেশের সাপ্তাহিক পত্রিকা বিষয়শ্রেণী:১৯৫৫-এ পূর্ব পাকিস্তানে প্রতিষ্ঠিত বিষয়শ্রেণী:কুমিল্লার সংবাদপত্র বিষয়শ্রেণী:বাংলাদেশ থেকে প্রকাশিত বাংলা ভাষার সংবাদপত্র
পুঁজ হল, যেসব স্থানে ব্যাকটেরিয়া বা ছত্রাক সংক্রমণের কারণে প্রদাহ সৃষ্টি হয়, সেসব স্থান থেকে হলুদাভ-সাদা, হলুদ বা পিঙ্গল-সাদা বর্ণের ক্ষরিত বস্তু (Exudate)। কোন আবদ্ধ স্থানে পুঁজ জমা হলে তাকে বলা হয় ফোড়া, আর এপিডার্মিসের ভেতর বা নিচে দৃশ্যমান পুঁজের সংগ্রহ পাস্টিউল, ফুস্কুড়ি বা ব্রণ হিসেবে পরিচিত।  পুঁজ একটি পাতলা, প্রোটিন-সমৃদ্ধ তরল পদার্থ এবং দেহের ইমিউন সাড়ার  ফলে (Immune response) মৃত শ্বেত কণিকা (বেশিরভাগই নিউট্রোফিল) দ্বারা গঠিত। সংক্রমণের সময় ম্যাক্রোফেজ সাইটোকাইন নিঃসরণ করে, যা  নিউট্রোফিলকে কেমোট্যাক্সিসের মাধ্যমে প্রদাহের স্থানে পৌঁছুতে উদ্দীপিত করে। সেসব স্থানে নিউট্রোফিলগুলো গ্র্যানিউল (Granules) নিঃসরণ করে, ফলশ্রুতিতে যা ব্যাকটেরিয়া ধ্বংস করে। ব্যাকটেরিয়া লিউকোসিডিন (Leukocidin) নামক একপ্রকার প্রতিবিষ ক্ষরণের মাধ্যমে ইমিউন সাড়া প্রতিরোধ করে।Madigan, Michael T. and Martin, John M. Brock Biology of Microorganisms 11th ed. Pearson Prentice Hall. US. 2006: 734 বার্ধক্য এবং প্রতিবিষের প্রতিক্রিয়ার ফলে একসময় নিউট্রোফিলগুলো মারা যায়। তখন ম্যাক্রোফেজ তাদেরকে ধ্বংস করে আঠাল পুঁজ গঠন করে। যেসব ব্যাকটেরিয়া পুঁজ গঠন করে তাদেরকে "পায়োজেনিক" ব্যাকটেরিয়া বলে।  যদিও পুঁজের রঙ সচরাচর হলুদাভ-সাদা হয়, কিছু কিছু ক্ষেত্রে এর রঙ ভিন্ন ধরনের হতে পারে। মায়েলোপারক্সিডেজ (Myeloperoxidase), কয়েক প্রকার শ্বেত রক্তকণিকা দ্বারা উৎপাদিত একটি তীব্র ব্যাকটেরিয়ারোধী (Antibacterial) প্রোটিন, যার উপস্থিতিতে পুঁজের রঙ সবুজ হতে পারে। সিউডোমোনাস এরুজিনোসা (Pseudomonas aeruginosa)-র কিছু কিছু সংক্রমণের ফলে সবুজ রঙের দুর্গন্ধযুক্ত পুঁজ তৈরি হতে পারে। ব্যাকটেরিয়া দ্বারা উৎপন্ন "পায়োসায়ানিন" (Pyocyanin) নামক একপ্রকার রঞ্জকের কারণে এই সবুজাভ রঙ সৃষ্টি হয়। অ্যামিবার কারণে সৃষ্ট যকৃতের অ্যাবসেসের (Abscesses of the liver) ফলে বাদামি রঙের পুঁজ তৈরি হয়, যা " অ্যানচভি পেস্ট" (Anchovy paste)-এর মত দেখতে বলে অভিহিত হয়। অবাত শ্বসনকারী ব্যাকটেরিয়ার কারণে বেশিরভাগসময় দুর্গন্ধযুক্ত পুঁজ তৈরি হয়।  thumb| ফোড়া (ইংরেজি: abscess) হলো শরীরে টিস্যুর মধ্যে পুঁজ জমা হওয়া   পায়োজেনিক ব্যাকটেরিয়া  নিম্নলিখিত ব্যাকটেরিয়া অধিকাংশক্ষেত্রে পুঁজ তৈরিতে ভূমীকা রাখে    Staphylococcus aureus  Staphylococcus epidermidis  Streptococcus pyogenes  Escherichia coli   Streptococcus pneumoniae   Klebsiella pneumoniae  Salmonella typhi   Pseudomonas aeruginosa  Neisseria gonorrhoeae  Actinomyces  Burkholderia mallei   Mycobacterium tuberculosis   তথ্যসূত্র   বিষয়শ্রেণী:মানব শরীরবিজ্ঞান বিষয়শ্রেণী:চিকিৎসাবিজ্ঞান বিষয়শ্রেণী:দৈহিক তরল বিষয়শ্রেণী:অনাক্রম্যতন্ত্র বিষয়শ্রেণী:চিকিৎসাবিজ্ঞান পরিভাষা বিষয়শ্রেণী:রেচন
thumb|right|ওমলেট ফোল্ড thumb|right|লেটুসের সঙ্গে ডিম ভাজি thumb|পাউরুটি 'টোস্টিস' এর সঙ্গে মসলা দিয়ে ভাজা ডিমভাজি  ডিম ভাজি (অমলেট) এক প্রকার রান্নার পদ যা ফেটানো ডিম তাওয়ায় কম সময়ের মধ্যে তেল (বা মাখন) দিয়ে ভেজে তৈরী করা হয়। পশ্চিমা দেশগুলিতে ডিম ভাজি ভাজ করে ভেতরে পনির, সবজি, মাংস (শূকরের 'হ্যাম' বা 'বেকন') বা এগুলো সব মিশিয়ে পুরে দিয়ে পরিবেশন করাটা ('ওমলেট ফোল্ড') খুব সাধারণ। এক্ষেত্রে পুরো ডিম বা কখনও ডিমের সাদা অংশ একটু দুধ বা দুধের ক্রীম দিয়ে ফেটানো হয় ফুঁয়োফুঁয়ো একটা পৃষ্ঠ পাওয়ার জন্যে।  ইতিহাস ফ্রান্সের ঔটগ্যারোন অঞ্চলের বেসিয়েরেস (Bessières, Haute-Garonne) এর বার্ষিক বৃহৎ ইস্টার অমলেট প্রতিষ্ঠার কিংবদন্তি অনুযায়ী যখন নেপোলিয়ন বোনাপার্ট তাঁর বাহিনী নিয়ে ফ্রান্সের দক্ষিণাঞ্চল দিয়ে যাত্রা করছিলেন, তিনি সিদ্ধান্ত নিলেন বেসিয়েরেস শহরের কাছেই রাতটা কাটানোর। সেখানকার এক পান্থশালার মালিকের হাতে রান্না করা ডিম ভাজি খেয়ে নেপোলিয়ন এতই তৃপ্তি পেলেন যে তিনি শহরবাসীদের আদেশ দিলেন গ্রামের সব ডিম সংগ্রহ করে পরদিন একটি বৃহৎ আকারের ডিম ভাজি তৈরী করার।  তারতম্যসমূহ  যুক্তরাষ্ট্র  ডেনভার অমলেট বা পশ্চিমা ডিমভাজি (যুক্তরাষ্ট্রের দক্ষিণ-পশ্চিমাঞ্চল) হ্যাংটাউন ফ্রাই (ক্যালিফোর্নিয়া, যুক্তরাষ্ট্র) ডিমের সাদা অংশের ডিম ভাজি (তেলচর্বি ও কোলেস্টরল মুক্ত) ইরান পালঙের ডিমভাজি নার্গিসি খাগিনা   বাগলা গাতোগ অন্যান্য দেশসমূহ চীনা ডিমের ফুয়ুঙ ও অয়েস্টার ডিমভাজি ফরাসি পনিরের ডিমভাজি যাকে ফরাসি ভাষায় "অমলে ডু ফ্রমাজ" বলা হয়   ডাচ ফার্মার্স ওমলেট যাকে ডাচ ভাষায় "বোয়েরেনমলেট" বলা হয়   অমেলেটা (গ্রীস) ফ্রিটাটা (ইতালি)  মাসালা অমলেট বা মসলা দিয়ে ভাজা ডিমভাজি (ভারত) টর্টিলা ডি পাটাটাস (স্পেইন) thumb|ভাজা ভাতের সঙ্গে ডিম ভাজি তামাগোয়াকি (জাপান) থাই খাইচিয়াও ও কাইয়াটসাইKai Yat Sai Talay  তথ্যসূত্র  বিষয়শ্রেণী:ডিম বিষয়শ্রেণী:বৈশ্বিক রন্ধনশৈলী বিষয়শ্রেণী:অমলেট বিষয়শ্রেণী:সকালের নাস্তা বিষয়শ্রেণী:খাদ্যের ধরন বিষয়শ্রেণী:ইরানি রন্ধনশৈলী বিষয়শ্রেণী:প্রাচীন খাবার
সৈয়দ মকবুল হোসেন (১৯৪৬ – ১৬ মার্চ ২০২২) যিনি নিজ এলাকায় লেচু মিয়া নামে পরিচিত ছিলেন। বাংলাদেশী সাবেক সরকারি কর্মকর্তা যিনি মুক্তিযুদ্ধা, রাজনীতিবিদ ও ব্যবসায়ী ছিলেন। তিনি সিলেট-৬ আসনের ২ বারের সংসদ সদস্য ছিলেন।   জন্ম ও প্রথমিক জীবন  সৈয়দ মকবুল হোসেন ১৯৪৬ সালে সিলেটের গোলাপগঞ্জের পশ্চিম আমুড়া ইউনিয়নের সুন্দিসাইল গ্রামে জন্মগ্রহণ করেন। তিনি ঢাকা বিশ্ববিদ্যালয় থেকে ইতিহাসে বিএ এবং এমএ পাশ করেন। পরবর্তীতে কলকাতা বিশ্ববিদ্যালয় থেকে পিএইচডি ডিগ্রি লাভ করেন।  তার স্ত্রী সাজেদা পারভিন। তার ১ ছেলে সৈয়দ তানভীর হোসেন ও ১ মেয়ে সৈয়দা আদিবা হুসাইন।   কর্মজীবন  মকবুল সক্রিয়ভাবে মুক্তিযুদ্ধে অংশগ্রহণ করেন। বাংলাদেশের স্বাধীনতার পর সরকারি কর্মকর্তা হিসেবে কর্মজীবন শুরু করেন। তিনি টাঙ্গাইলের জেলা প্রশাসক হিসেবে দায়িত্ব পালন করেন। ১৯৭৫ সালে তিনি উপসচিব পদ থেকে পদত্যাগ করে ব্যবসা শুরু করেন। তার জন্মস্থান সুন্দিসাইল গ্রামে প্রতিষ্ঠাতা করেন ড. সৈয়দ মকবুল হোসেন উচ্চ বিদ্যালয় ও ডিগ্রি কলেজ। এছাড়া বহু শিক্ষাপ্রতিষ্ঠানের প্রতিষ্ঠাতা তিনি।   রাজনৈতিক জীবন  সৈয়দ মকবুল হোসেন ১৯৮৬ সালের তৃতীয় ও ২০০১ সালের অষ্টম জাতীয় সংসদ নির্বাচনে স্বতন্ত্র প্রার্থী হিসেবে সিলেট-৬ আসন থেকে সংসদ সদস্য নির্বাচিত হয়ে ছিলেন। বাংলাদেশ আওয়ামী লীগের রাজনীতির সাথে তিনি জড়িত থাকলেও ১৯৯১ সালের পর যোগ দেন বিএনপিতে।  ১৯৯১ সালের পঞ্চম ও ২০০৮ সালের জাতীয় সংসদ নির্বাচনে স্বতন্ত্র প্রার্থী হিসেবে এবং জুন ১৯৯৬ সালের সপ্তম জাতীয় সংসদ নির্বাচনে বিএনপির প্রার্থী হিসেবে একই আসন থেকে প্রতিদ্বন্দ্বিতা করে পরাজিত হয়ে ছিলেন।   সমালোচনা  নানা কারণে আলোচিত সমালোচিত মকবুল হোসেন সিলেট অঞ্চলে লেচু মিয়া নামেই সমাধিক পরিচিত। নির্বাচনে ঢালাও অর্থব্যয়ের কারণে বিভিন্ন সময় আলোচনায় ওঠে এসেছে এই ধনকুবেরের নাম। গাজীপুরের টঙ্গীতে মকবুল হোসেনের টাম্পাকো ফয়েলস কারখানায় অগ্নিদগ্ধ হয়ে ৩৪ জনের মৃত্যু, ৩৫ জন আহত হওয়া এবং ১০ জন নিখোঁজ হওয়ার ঘটনায় ও দেশ ব্যাপী সমালোচিত হন। বনানীর কবরস্থানের সি ব্লকে ২৬টি কবর কিনেও সারা দেশে আলোচিত হন তিনি।   মৃত্যু  সৈয়দ মকবুল হোসেন ১৬ মার্চ ২০২২ সালে ঢাকায় মৃত্যুবরণ করেন।   তথ্যসূত্র   বিষয়শ্রেণী:১৯৪৬-এ জন্ম বিষয়শ্রেণী:২০২২-এ মৃত্যু বিষয়শ্রেণী:সিলেট জেলার রাজনীতিবিদ বিষয়শ্রেণী:বাংলাদেশী শিল্পপতি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ আওয়ামী লীগের সাবেক রাজনীতিবিদ বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি বিষয়শ্রেণী:আরব বংশোদ্ভূত বাংলাদেশী ব্যক্তি বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
থাম্ব|উপগ্রহ চিত্র: উষ্ণ ও শীতল স্রোতের মিলন  উপসাগরীয় স্রোত বা ফ্লোরিডার স্রোত পশ্চিমা বায়ুর প্রভাবে উত্তর-পূর্ব দিকে অগ্রসর হয় ও মেক্সিকো উপসাগরে উপসাগরীয় স্রোত নামে পরিচিত। এই সমুদ্রস্রোত উত্তর-পূর্ব দিকে তিনটি শাখায় বিভক্ত হয়।  আটলান্টিক মহাসাগরের মাঝখানে উত্তর ও দক্ষিণ নিরক্ষীয় স্রোতের মিলিত জলরাশি মেক্সিকো উপসাগরে প্রবেশ করে তার জলের পরিমাণ বাড়ায়। মেক্সিকো উপসাগর থেকে প্রচুর জলরাশি নিয়ে বেরোবার সময় এই স্রোত সংকীর্ণ ফ্লোরিডা প্রণালীতে প্রবাহিত হয়ে যে উষ্ণ স্রোতের সৃষ্টি করে সেই স্রোতই বিখ্যাত উপসাগরীয় স্রোত নামে পরিচিত। এই স্রোত সংকীর্ণ ফ্লোরিডা প্রণালী দিয়ে ঘন্টায় ৮ কিমি বেগে প্রবাহিত হয়। পৃথিবীর অন্যতম প্রবল সমুদ্রস্রোত, উপসাগরীয় স্রোতের রং গাঢ় নীল, প্রকৃতিতে বেশ উষ্ণ (উষ্ণতা ২৭.০২° সেলসিয়াস), বিস্তার ৬৪ কিলোমিটার ও গভীরতা ৯১৪ মিটার।  উপসাগরীয় স্রোতের উত্তর শাখা উত্তর আটলান্টিক স্রোত নামে উত্তর-পূর্ব দিকে প্রবাহিত হয় এবং দক্ষিণ শাখাটি পোর্তুগালের উপকূলে বাধা পেয়ে ক্যানারি স্রোত নামে উত্তর নিরক্ষীয় স্রোতের সঙ্গে মেশে। উপসসাগরীয় স্রোত এবং উত্তর স্রোতের মিলিত প্রবাহের উত্তর শাখা ইরমিঙ্গার স্রোত নামে উত্তরে প্রবাহিত শীতল লাব্রাডর স্রোতের সঙ্গে মিলিত হয়।   তথ্যসূত্র   বিষয়শ্রেণী:আটলান্টিক মহাসাগর বিষয়শ্রেণী:জলবায়ু পরিবর্তনের আঞ্চলিক প্রভাব বিষয়শ্রেণী:আঞ্চলিক জলবায়ুর প্রভাব বিষয়শ্রেণী:জলবায়ু পরিবর্তনের প্রভাব
ইসলামাবাদ আন্তর্জাতিক বিমানবন্দর (); ) ইসলামাবাদ-রাওয়ালপিন্ডি মহানগর এলাকা ও আশেপাশের এলাকার জন্য বিমান পরিষেবা প্রদানকারী প্রধান আন্তর্জাতিক বিমানবন্দর। এটি শিয়ালকোট আন্তর্জাতিক বিমানবন্দরের পর দেশের দ্বিতীয় গ্রীনফিল্ড বিমানবন্দর। এটি কাশ্মীর মহাসড়ক এবং মোটরওয়ে ইন্টার্নচেঞ্জের কাছাকাছি যমজ শহর দুটি থেকে ২০ কিমি বাইরে নির্মিত।  ৩ মে ২০১৮ তারিখে এই বিমানবন্দরটি বেনজির ভুট্টো আন্তর্জাতিক বিমানবন্দরকে প্রতিস্থাপিত করে, যেটি বর্তমানে পিএইচএফ বেশ নুর খানের অংশ হিসেবে কাজ করছে। যাত্রীর ধারণক্ষমতা অনুসারে এটি পাকিস্তানের বৃহত্তম বিমানবন্দর, এটি প্রাথমিক পর্যায়ে প্রতি বছর ১৫ মিলিয়ন যাত্রীকে পরিষেবা প্রদান করতে সক্ষম। আরও পরিকল্পিত সম্প্রসারণের পর এটি বছরে ২৫ মিলিয়ন যাত্রীকে পরিষেবা প্রদান করতে পারবে। টার্মিনালটিতে দশটি দূরবর্তী দ্বার, একটি চার তারকা হোটেল, শুল্কমুক্ত দোকান, খাবারের দোকান এবং ৪২টি ইমিগ্রেশন কাউন্টার ও ১৫টি গেট রয়েছে। এছাড়া বিমানবন্দরে তৃতীয় রানওয়ে নির্মাণের জন্য পাকিস্তান বেসামরিক বিমান চলাচল কর্তৃপক্ষ ২,৮৩৩ একর (১১.৪৬ বর্গ কিমি/৪.৪২ বর্গ মাইল) জমি লাভ করেছে। উপরন্তু, এটি এয়ারবাস এ৩৮০ পরিচালনা করতে সক্ষম পাকিস্তানের প্রথম ও একমাত্র বিমানবন্দর এবং আশা করা যাচ্ছে যে, এটি উত্তর পাকিস্তানকে সেবাকারী একটি প্রধান কেন্দ্র হয়ে উঠতে পারে।   ইতিহাস এবং বিবরণ   ২০০৫ সালের জানুয়ারি মাসে পাকিস্তান বেসামরিক বিমান কর্তৃপক্ষ কর্তৃক একটি নতুন বিমানবন্দর নির্মাণের পরিকল্পনা ঘোষণা করা হয়েছিল। ২০০৫ সালের নভেম্বরে অটোক জেলার ফতেহ জং এলাকার রঞ্জার কাছে ২.৫ বিলিয়ন পাকিস্তানি টাকার বিনিময়ে ৩,২৪২ একর জমি ক্রয় করেছিল।  বর্তমান বেনজির ভুট্টো আন্তর্জাতিক বিমানবন্দরে বিমান পরিবহন ও যাত্রী চাপ বৃদ্ধির কারণে একটি নতুন বিমানবন্দর নির্মাণের পরিকল্পনা করা হয়েছিল।   সুযোগ-সুবিধা  থাম্ব|আন্তর্জাতিক প্রস্থানে অভিবাসন কাউন্টার।  ইসলামাবাদ আন্তর্জাতিক বিমানবন্দরে ১,৮০,০০০ মিটার মডিউল টার্মিনাল ভবন রয়েছে যা প্রাথমিকভাবে ৯ মিলিয়ন যাত্রী এবং ৮০,০০০ মেট্রিক টন পরিবহন করতে সক্ষম। আশা করা হচ্ছে যে ২০২৪ সালের মধ্যে এই বিমানবন্দরের যাত্রী ধারণক্ষমতা ২৫ মিলিয়নে পৌঁছাবে। নতুন বিমানবন্দর হিসেবে, জমিটির উল্লেখযোগ্য একটি অংশটি বাণিজ্যিক উদ্দেশ্যে যেমন শুল্কমুক্ত দোকান, হোটেল এবং কনভেনশন সেন্টার, ব্যবসা কেন্দ্র, ফুড কোর্ট, সিনেমা থিয়েটার এবং বিশ্রামের জন্য নির্ধারিত করা হয়েছে।   ভূতল পরিবহন  বিমানবন্দরটি জিটি রোডের মাধ্যমে রাওয়ালপিন্ডি এবং কাশ্মীর মহাসড়ক দ্বারা ইসলামাবাদের সঙ্গে সংযুক্ত। কার্গো ট্র্যাফিক পরিবেশন করার জন্য এই বিমানবন্দরে চার-লেনের একটি হাইওয়ে নির্মাণাধীন রয়েছে। বিমানবন্দরের সাথে সংযোগ স্থাপনের জন্য ইসলামাবাদ মেট্রোবাসকে সম্প্রসারণ করা হচ্ছে।   তথ্যসূত্র   বিষয়শ্রেণী:পাকিস্তানের বিমানবন্দর বিষয়শ্রেণী:ইসলামাবাদ বিষয়শ্রেণী:২০১৮-এ পাকিস্তানে প্রতিষ্ঠিত বিষয়শ্রেণী:এটক জেলা বিষয়শ্রেণী:পাঞ্জাব,পাকিস্তান এর বিমানবন্দর
রুডলফ "রুড" এফ. পিটার্স (১৬ সেপ্টেম্বর ১৯৪৩, হেগProf. mr. dr. R. Peters, 1943 at the University of Amsterdam Album Academicum) - ২৬ মার্চ ২০২২, আমস্টারডাম) In Memoriam: Prof. dr. Ruud Peters The Netherlands-Flemish Institute in Cairo আমস্টারডাম বিশ্ববিদ্যালয়ের ইসলামিক আইনের একজন পণ্ডিত ছিলেন। dhr. prof. dr. R. (Ruud) Peters. University of Amsterdam. Retrieved 22 August 2017.   তথ্যসূত্র    বহিঃসংযোগ    https://uva.academia.edu/RuudPeters বিষয়শ্রেণী:১৯৪৩-এ জন্ম বিষয়শ্রেণী:জীবিত ব্যক্তি বিষয়শ্রেণী:আমস্টারডাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইসলামের ইতিহাসবিদ বিষয়শ্রেণী:২০শ শতাব্দীর ওলন্দাজ ইতিহাসবিদ
গোপালদাস মজুমদার () ( ২৬ জানুয়ারি,১৮৯০  ১৮ জুন, ১৯৮০) ছিলেন একজন খ্যাতনামা প্রকাশক ও পুস্তকবিক্রেতা। কল্লোলযুগে বাংলা প্রকাশনা জগতে এক অবিস্মরণীয় নাম।সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ১৯৫,১৯৬  সংক্ষিপ্ত জীবনী  গোপালদাস মজুমদারের জন্ম ব্রিটিশ ভারতের অধুনা বাংলাদেশের যশোর জেলার বাগডাঙ্গায় ১৮৯০ খ্রিস্টাব্দের ২৬ শে জানুয়ারি। পিতার নাম প্রভাসচন্দ্র মজুমদার।  বিপ্লবী পরিবেশে ছোটবেলা অতিবাহিত করেন। মানিকতলা বোমা-মামলাখ্যাত বিপ্লবী  জোতিষচন্দ্র মজুমদার ছিলেন তার মধ্যম অগ্রজ। তার হাত ধরেই বিপ্লবী দলে নাম লিখিয়েছিলেন কৈশোরে। রাজশাহী বিভাগ থেকে প্রবেশিকা পরীক্ষায় বৃত্তি পেয়ে খুলনার দৌলতপুর কলেজে পড়ার সময়ই তিনি শ্রীঅরবিন্দ, বারীন্দ্রকুমার ঘোষ , বাঘা যতীন প্রমুখের সান্নিধ্যে আসেন।  কর্মজীবন শ্রীঅরবিন্দের ভগিনী সুরোজিনী দেবীর সহায়তায় তিনি বারীন ঘোষের 'বিজলী' পত্রিকার সাথে যুক্ত হন। বিজলী পত্রিকার সহকর্মী  ম্যানেজার বিধুভূষণ দে'র সাথে মিলিতভাবে একটি রাজনৈতিক পুস্তকের দোকান শুরু করেন - 'দে-মজুমদার' নাম দিয়ে। পরিচালনার ভার ছিল বিধুবাবুর উপর এবং তিনি ছিলেন স্বত্বাধিকারী। বছর দেড়েকের মধ্যে তাঁদের যৌথ চেষ্টায় ডি এম লাইব্রেরী থেকে প্রকাশিত হল বারীন্দ্র ঘোষের লেখা বই 'বারীন্দ্রের আত্মকাহিনী', মুক্তির দিশা, নলিনী গুপ্তের 'স্বরাজ গঠনের ধারা' প্রভৃতি। কিন্তু ব্যবসায় অনিশ্চিত ভবিষ্যতের কথা চিন্তা করে বিধুভূষণ সম্পর্ক ত্যাগ করেন। অতঃপর ১৯২১ খ্রিস্টাব্দ থেকে একা তিনিই এই প্রকাশনা স্বত্বাধিকারী হন। 'বিজলী'-র অফিসে বিদ্রোহী কবি কাজী নজরুল ইসলামের সাথে আলাপের সুবাদে গভীর বন্ধুত্ব গড়ে উঠেছিল। গোপালদাস নজরুলের প্রথম কাব্যগ্রন্থ "অগ্নিবীণা" প্রকাশ করলেন ১৮২২ খ্রিস্টাব্দে। পরে একে একে  'দোলনচাঁপা', 'ভাঙার গান' সহ তার  কবিতা, গদ্য, গান, স্বরলিপি— সবই। নজরুলের 'বিষের বাঁশী' প্রকাশের জন্য তাঁকে কারাবরণ করতে হয়। বইপাড়ায় সে সময়ে তুমুল চাহিদা শরৎচন্দ্র আর নজরুলের। নজরুলের আনুকূল্যেই গোপালদাস মজুমদারের  বিপ্লবীবান্ধব প্রতিষ্ঠান 'ডি এম লাইব্রেরী'র ব্যবসায়িক উন্নতি হয়। গোপালদাস 'স্মরণ-বরণ' নামের স্মৃতি কথায় লিখেছেন -    গোপালদাস শ্রম আর নিষ্ঠার সাথে প্রকাশনার কাজ করতেন কেননা সে সময়ে তিনি কাজটিকে  দেশসেবা হিসাবেই ভাবতেন। তাছাড়া নতুন লেখকদের আশ্রয়স্থল ছিলেন তিনি। নতুন প্রতিভা আবিষ্কারে তার যথেষ্ট খ্যাতি ছিল। জীবনানন্দ দাশ, বিষ্ণু দে, অজিত দত্ত, অন্নদাশঙ্কর রায় প্রমুখ কবি ও লেখকদের প্রথম গ্রন্থ তিনিই প্রকাশ করেন। সুকুমার সেন তার ‘বাঙ্গালা সাহিত্যের ইতিহাস’-এ লিখেছেন -   এক স্মৃতিলেখায় রমাপদ চৌধুরী লিখেছিলেন—  বহু মূল্যবান প্রবন্ধের পুস্তকের  প্রকাশক ছিলেন তিনি। তার  প্রকাশনা সংস্থা  ডি এম লাইব্রেরী হতেই প্রকাশিত হয় অচিন্ত্যকুমার সেনগুপ্তের ‘আকস্মিক’, প্রেমেন্দ্র মিত্রের ‘বেনামী বন্দর’, শৈলজানন্দের ‘বানভাসি’,  অন্নদাশঙ্করের ‘সত্যাসত্য’, বনফুল, বুদ্ধদেব বসু, বিষ্ণু দে, মণীন্দ্রলাল বসু, মানিক বন্দ্যোপাধ্যায়, নারায়ণ গঙ্গোপাধ্যায়, সুকুমার সেন, জাহ্নবী কুমার চক্রবর্তীর বই সমূহ।    তথ্যসূত্র   বিষয়শ্রেণী:১৮৯০-এ জন্ম বিষয়শ্রেণী:১৯৮০-এ মৃত্যু বিষয়শ্রেণী:যশোর জেলার ব্যক্তি বিষয়শ্রেণী:প্রকাশক (ব্যক্তি) বিষয়শ্রেণী:বাঙালি লেখক বিষয়শ্রেণী:প্রকাশক (ব্যক্তি)  বিষয়শ্রেণী:ভারতীয় প্রকাশক (ব্যক্তি)
সিরাজুল ইসলাম (২ সেপ্টেম্বর ১৯৩০ — ৯ জুন ২০০২) ছিলেন বাংলার একজন মুসলিম মরমী কবি। তিনি বিটিভি ও পূর্ব পাকিস্তান রেডিওর গীতিকার হিসেবে কাজ করেছিলেন। "আল্লাহু আল্লাহু তুমি জাল্লে জালালুহু", "নবী মোর পরশমণি" ইত্যাদিসহ আরো অনেক ইসলামি মরমি কবিতা বা গানের রচয়িতা।   জীবনী  সিরাজুল ইসলাম ১৯৩০ সালের ২রা সেপ্টেম্বর ঢাকা জেলার কেরানীগঞ্জের অন্তর্গত রসুলপুর এর গকুলচর গ্রামে জন্মগ্রহণ করেন। ১৯৪৮ সালে তিনি সঙ্গীতের তালিম নেন। ১৯৫৪ সালে তাকে পূর্ব-পাকিস্তানের রেডিওর গীতিকার হিসেবে তালিকাভুক্ত করা হয়। ১৯৬৪ সালে টেলিভিশনে তাকে গীতিকার হিসেবে যুক্ত করা হয়। তিনি এতদ্ব্যতীত কয়েকটি বেসরকারী কোম্পানিতে সামান্য বেতনে চাকরি করেন। তার নিজের কোনো জমা সম্পদ ছিল না। তার ব্যক্তিগত সম্পদ তিনি তার গ্রামের বইবাগান নামের পাঠাগারে দান করেছিলেন। তিনি  ২০০২ সালের ৯ই জুন মৃত্যুবরণ করেন।   কর্ম  তার ২৫টি কাব্যগ্রন্থ প্রকাশিত হয়। তার বিখ্যাত মরমি কবিতাগুলো নিম্নরূপ:   আল্লাহু আল্লাহু তুমি জাল্লে জালালুহু  নবী মোর পরশমণি  মন ভোমরা মজলিনা তুই  এখনও সময় আছে আল্লাহ নবীর নাম লও  হলুদিয়া পাখি সোনারই বরণ  কোকিল ডাকিসনারে আর  কে যাও তুমি ভাটির দেশে ও বিদেশি নাইয়া  এই যে দুনিয়া কিসেরও লাগিয়া ইত্যাদি।  তার গানে আব্দুল আলীম, ফেরদৌসী, মাহমুদুন্নবী, ফরিদা ইয়াসমিনসহ আরো অনেক বিখ্যাত সুরকাররা তার গানে সুর দিয়েছেন। তিনি বাংলা একাডেমির আজীবন সদস্য ছিলেন।   আরও দেখুন    কাজী নজরুল ইসলাম  নাশিদ   তথ্যসূত্র   বিষয়শ্রেণী:বাংলাদেশী কবি বিষয়শ্রেণী:মরমী কবি
শিখ সংস্কৃতি বলতে প্রায় ২৫ মিলিয়ন অনুসারীর অনুসৃত বিশ্বের পঞ্চম বৃহত্তম সংগঠিত ধর্ম শিখধর্মের অনুগামীদের সংস্কৃতিকে নির্দেশ করে। শিখ ইতিহাস প্রায় ৫০০ বছরের এবং সেই সময়ে শিখরা শিল্প ও সংস্কৃতির অনন্য অভিব্যক্তি তৈরি করেছে যা তাদের বিশ্বাস দ্বারা প্রভাবিত এবং ধর্মের অনুসারীদের স্থানীয়তার উপর নির্ভর করে অন্যান্য অনেক সংস্কৃতি থেকে ঐতিহ্যকে সংশ্লেষিত করে গড়ে তুলেছে। শিখ ধর্ম হল একমাত্র ধর্ম যা পাঞ্জাব অঞ্চলে পাঞ্জাবের বাইরে থেকে আগত অন্যান্য ধর্মের সাথে উদ্ভূত হয়েছে (পাঞ্জাবি হিন্দু ধর্মের সম্ভাব্য ব্যতিক্রম বাদ দিয়ে যেহেতু প্রাচীনতম হিন্দু ধর্মগ্রন্থ - ঋগ্বেদ - পাঞ্জাব অঞ্চলে রচিত হয়েছিল। জৈন ধর্মের মতো কিছু অন্যান্য ধর্ম, সিন্ধু সভ্যতার নিদর্শনগুলির মধ্যে জৈন প্রতীক পাওয়া যাওয়ার পর থেকে পাঞ্জাবে উৎপত্তি হয়েছে বলে দাবি করে)। শিখ ইতিহাসের সমস্ত শিখ গুরু, অনেক সাধু এবং অনেক শহীদ পাঞ্জাব এবং পাঞ্জাবি জনগণের (সেইসাথে ভারতীয় উপমহাদেশের অন্যান্য অংশ) মধ্য থেকে এসেছেন। ভুলভাবে পাঞ্জাবি সংস্কৃতি এবং শিখধর্মকে অবিচ্ছেদ্যভাবে জড়িত বলে মনে করা হয়। সঠিক অর্থে "শিখ" বলতে শিখধর্মের অনুগামীদের একটি ধর্মীয় গোষ্ঠীকে বুঝায়, কঠোরভাবে একটি জাতিগত গোষ্ঠীকে নয়। যাইহোক, যেহেতু শিখধর্ম কদাচিৎ ধর্মান্তরিত দেখা যায় ফলে বেশিরভাগ শিখ দৃঢ় জাতিগত-ধর্মীয় বন্ধনে জড়িত, তাই এটি একটি সাধারণ ধারণা যে সমস্ত শিখ একই জাতিগত উত্স হতে আগত। অনেক দেশ, যেমন যুক্তরাজ্য, তাই ভুল ধারণার সাথে শিখদের তাদের আদমশুমারিতে একটি মনোনীত জাতিসত্তা হিসেবে স্বীকৃতি দেয়। আমেরিকান অলাভজনক সংস্থা ইউনাইটেড শিখস মার্কিন যুক্তরাষ্ট্রের আদমশুমারিতে শিখদের অন্তর্ভুক্ত করার জন্য লড়াই করেছে, তারা যুক্তি দেয় যে শিখরা "একটি 'জাতিগত সংখ্যালঘু' হিসাবে আত্ম-পরিচয় দেয়" এবং বিশ্বাস করে যে "তারা কেবল একটি ধর্মের চেয়ে বেশি"।   চিত্রশালা    আরও দেখুন   শিখ চিত্রকলা।   তথ্যসূত্র    বহিঃসংযোগ   বিষয়শ্রেণী:শিখ সংস্কৃতি